CELEX: 32013R0451
Language: hr
Date: 2013-05-16 00:00:00
Title: Provedbena uredba Vijeća (EU) br. 451/2013 od 16. svibnja 2013. o provedbi članka 11. stavaka 1. i 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

18/Sv. 15
            
            
               HR
            
            
               Službeni list Europske unije
            
            
               254
            
         32013R0451
   
               L 133/1
            
            
               SLUŽBENI LIST EUROPSKE UNIJE
            
         PROVEDBENA UREDBA VIJEĆA (EU) br. 451/2013
   od 16. svibnja 2013.
   o provedbi članka 11. stavaka 1. i 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 11. stavke 1. i 4.,
   budući da:
   
               (1)
            
            
               Vijeće je dana 1. kolovoza 2011. donijelo Uredbu (EU) br. 753/2001.
            
         
               (2)
            
            
               Odbor Vijeća sigurnosti Ujedinjenih naroda, osnovan u skladu sa stavkom 30. Rezolucije Vijeća sigurnosti 1988 (2011.), 16. travnja i 22. travnja 2013. ažurirao je i izmijenio popis pojedinaca, skupina, poduzeća i subjekata koji podliježu mjerama ograničavanja.
            
         
               (3)
            
            
               Prilog I. Uredbi (EU) br. 753/2011 stoga bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 753/2011 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. svibnja 2013.
      
         
            Za Vijeće
         
         
            Predsjednik
         
         R. QUINN
      
   
   
      (1)  SL L 199, 2.8.2011., str. 1.
   PRILOG
   I.   Popisu iz Priloga I. Uredbi (EU) br. 753/2011 dodaje se sljedeći unos:
   
   A.   Pojedinci povezani s talibanima
   
   
               1.
            
            
               Adam Khan Achekzai (alias
                  (a) Maulavi Adam Khan; (b) Maulavi Adam)
               
                  Naslov: maulavi. Datum rođenja: (a) 1970.; (b) 1972.; (c) 1971.; (d) 1973.; (e) 1974.; (f) 1975. Mjesto rođenja: provincija Kandahar, Afganistan. Adresa: Chaman, provincija Baluchistan, Pakistan. Državljanstvo: pakistansko. Ostali podaci: (a) proizvođač improviziranih eksplozivnih uređaja i posrednik za talibane; (b) član talibana, nadležan za provinciju Badghis, Afganistan, od sredine godine 2010. nadalje; (c) bivši član talibana, nadležan za provincije Sar-e Pul ii Samangan, Afganistan; (d) kao talibanski vojni zapovjednik u provinciji Kandahar, Afganistan, uključen u organizaciju samoubilačkih napada u susjedinim provincijama; (e) povezan s Abdulom Samadom Achekzaijem.
               
                  Datum uvrštenja na popis UN-a: 16.4.2013.
               
                  Dodatni podaci iz usmenog sažetka razloga uvrštenja na popis Odbora za sankcije:
               
               Adam Khan Achekzai je 16. travnja 2013. na temelju stavka 2. Rezolucije 2082 (2012) uvršten na popis zbog „sudjelovanja u financiranju, planiranju, posredovanju, pripravi ili izvedbi radnji ili aktivnosti onih koji su uvršteni na popis i drugih pojedinaca, skupina, poduzeća ili tijela povezanih s talibanima, koji predstavljaju prijetnju miru, stabilnosti i sigurnosti u Afganistanu”, ili „su povezani s njima, u njihovo ime ili uz njihovu potporu” te „drugih radnji ili aktivnosti ili u njihovu potporu”.
               Adam Khan Achekzai je proizvođač improviziranih eksplozivnih uređaja i posrednik za talibane. Proizvodi ih od godine 2012. od kada je za potporu talibanima obučio oko 150 proizvođača improviziranih eksplozivnih naprava. Posljednjih mjeseci godine 2010. bio je vojni zapovjednik talibana, odgovoran za proizvodnju improviziranih eksplozivnih naprava i samoubilačkih prsluka. Bio je zamjenik Abdula Samada Achekzaija, talibanskog posrednika za improvizirane eksplozivne naprave, te je u toj funkciji koordinirao djelatnosti za mrežu.
               Osim nadležnosti za improvizirane eksplozivne naprave, Adam je za talibane također obavljao druge rukovodeće poslove. Sredinom godine 2010. bio je imenovan za vođu talibana za provinciju Badghis u Afganistanu. Adam je također bivši talibanski vođa za provinciju Sar-e Pul u Samanganu u Afganistanu. Kao vojni zapovjednik talibana u provinciji Kandahar, Afganistan, bio je uključen u organizaciju samoubilačkih napada u susjednim provincijama.
            
         II.   Unosi iz popisa iz Priloga I. Uredbi (EU) br. 753/2011 za niže navedene osobe zamjenjuju se sljedećim unosima:
   
   A.   Pojedinci povezani s talibanima
   
   
               1.
            
            
               
                  Abdul Latif Mansur (alias
                  (a) Abdul Latif Mansoor; (b) Wali Mohammad)
               
                  Naslov: maulavi. Razlozi uvrštenja na popis: ministar poljoprivrede u okviru talibanskog režima. Datum rođenja: oko godine 1968. Mjesto rođenja: (a) okrug Zurmat, provincija Paktia, Afganistan; (b) okrug Garda Saray, provincija Paktia, Afganistan. Državljanstvo: afganistansko. Ostali podaci: (a) od svibnja 2007. član talibanske šure Miram Shah Shura; (b) posljednjih mjeseci godine 2012. talibanski guverner u sjeni za provinciju Logar; (c) navodno se zadržava na graničnom području između Afganistana i Pakistana; (d) pripadnik plemena Sahak (Ghilzai).
               
                  Datum uvrštenja na popis UN-a:31.1.2001.
               
                  Dodatni podaci iz usmenog sažetka razloga uvrštenja na popis Odbora za sankcije:
               
               Abdul Latif Mansur bio je 2007. član talibanskog vijeća Miram Shah. Godine 2009. bio je talibanski guverner u sjeni provincije Nangarhar u Afganistanu, a od sredine godine 2009. vođa talibanske političke komisije. U svibnju 2010. bio je viši zapovjednik talibana u istočnom Afganistanu.
            
         
               2.
            
            
               
                  Mohammad Naim Barich Khudaidad (alias
                  (a) Mullah Naeem Barech; (b) Mullah Naeem Baraich; (c) Mullah Naimullah; (d) Mullah Naim Bareh; (e) Mohammad Naim; (f) Mullah Naim Barich; (g) Mullah Naim Barech; (h) Mullah Naim Barech Akhund; (i) Mullah Naeem Baric; (j) Naim Berich; (k) Haji Gul Mohammed Naim Barich; (l) Gul Mohammad; (m) Haji Ghul Mohammad; (n) Gul Mohammad Kamran; (o) Mawlawi Gul Mohammad).
               
                  Naslov: mula. Razlozi uvrštenja na popis: zamjenik ministra za civilno zrakoplovstvo talibanskog režima. Datum rođenja: oko 1975. Mjesto rođenja: (a) selo Lakhi, područje Hazarjuft, okrug Garmsir, provincija Helmand, Afganistan; (b) selo Lakhi, okrug Garmsir, provincija Helmand, Afganistan; (c) selo Lakari, okrug Garmsir, provincija Helmand, Afganistan; (d) Darvishan, okrug Garmsir, provincija Helmand, Afganistan; (e) selo De Luy Wiyalah, okrug Garmsir, provincija Helmand, Afganistan. Državljanstvo: afganistansko. Ostali podaci: (a) član talibanske vojne komisije od ožujka 2010.; (b) navodno se zadržava na graničnom području između Afganistana i Pakistana; (c) pripadnik plemena Barich.
               
                  Datum uvrštenja na popis UN-a:23.2.2001.
               
                  Dodatni podaci iz usmenog sažetka razloga uvrštenja na popis Odbora za sankcije:
               
               Mohammad Naim je član talibanskog vijeća Gerdi Jangal. Bivši je zamjenik Akhtara Mohammada Mansoura Shaha Mohammeda, poznatog člana talibanskog odbora vođa. Nadzire vojnu bazu na granici između Afganistana i Pakistana.
            
         
               3.
            
            
               
                  Din Mohammad Hanif (alias
                  (a) Qari Din Mohammad; (b) Iadena Mohammad)
               
                  Naslov: kari. Razlozi uvrštenja na popis: (a) ministar za planiranje talibanskog režima; (b) ministar za visoko školstvo u okviru talibanskog režima. Datum rođenja: (a) oko godine 1955.; (b)1.1.1969. (kao Iadena Mohammad). Mjesto rođenja: (a) selo Shakarlab, okrug Yaftali Pain, provincija Badakhshan, Afganistan; (b) Badakhshan (kao Iadena Mohammad). Državljanstvo: afganistansko. Br. putovnice: OA 454 044 (kao Iadena Mohammad). Ostali podaci: (a) član talibanskog vrhovnog vijeća, nadležan za provincije Takhar i Badakhshan; (b) navodno se zadržava na graničnom području između Afganistana i Pakistana.
               
                  Datum uvrštenja na popis UN-a:25.1.2001.
            
         
               4.
            
            
               
                  Abdul Jabbar Omari (alias
                  (a) Mullah Jabar; (b) Muawin Jabbar)
               
                  Naslov: maulavi. Razlozi uvrštenja na popis: guverner provincije Baghlan (u Afganistanu) pod talibanskim režimom. Datum rođenja: oko 1958. Mjesto rođenja: provincija Zabul, Afganistan. Državljanstvo: afganistansko. Ostali podaci: pripadnik plemena Hottak.
               
                  Datum uvrštenja na popis UN-a:23.2.2001.
               
                  Dodatni podaci iz usmenog sažetka razloga uvrštenja na popis Odbora za sankcije:
               
               Abdul Jabbar Omari bio je u lipnju 2008. zamjenik Amira Khana Haqqanija i zapovjednik oružane skupine u okrugu Siuri u provinciji Zabul. Talibansko vodstvo ga je u lipnju 2008. imenovalo guvernerom u sjeni provincije Zabul, kako bi ojačali svoje aktivnosti u tom području.
            
         
               5.
            
            
               Mohammad Shafiq Ahmadi Fatih Khan (alias Mohammad Shafiq Ahmadi)
               
                  Naslov: mula. Razlozi uvrštenja na popis: guverner provincije Samangan u okviru talibanskog režima. Datum rođenja: 1956. ili 1957. Mjesto rođenja: selo Charmistan, okrug Tirin Kot, provincija Uruzgan, Afganistan. Državljanstvo: afganistansko. Ostali podaci: (a) talibanski guverner u sjeni za provinciju Uruzgan posljednjih mjeseci godine 2012.; (b) pripadnik plemena Hottak.
               
                  Datum uvrštenja na popis UN-a:23.2.2001.
            
         
               6.
            
            
               Shahabuddin Delawar
               
                  Naslov: maulavi. Razlozi uvrštenja na popis: zamjenik na Visokom sudu u okviru talibanskog režima. Datum rođenja: (a) 1957.; (b) 1953. Mjesto rođenja: provincija Logar, Afganistan. Državljanstvo: afganistansko. Br. putovnice: broj afganistanske putovnice OA296623. Ostali podaci: (a) do 25. rujna 1998. zamjenik talibanskog veleposlanika u Rijadu, Saudijska Arabija; (b) navodno se zadržava na graničnom području između Afganistana i Pakistana.
               
                  Datum uvrštenja na popis UN-a:23.2.2001.
            
         
               7.
            
            
               
                  Sirajuddin Jallaloudine Haqqani (alias
                  (a) Siraj Haqqani; (b) Serajuddin Haqani; (c) Siraj Haqani; (d) Saraj Haqani; (e) Khalifa)
               
                  Razlozi uvrštenja na popis: Na’ib Amir (zamjenik zapovjednika). Adresa: (a) susjedstvo Kela/Danda, Miramshah, Sjeverni Vaziristan, Pakistan; (b) Manba’ul uloom Madrasa, Miramshah, Sjeverni Vaziristan, Pakistan; (c) Dergey Manday Madrasa, Miramshah, Sjeverni Vaziristan, Pakistan. Datum rođenja: oko 1977. ili 1978. Mjesto rođenja: (a) Danda, Miramshah, Sjeverni Vaziristan, Pakistan; (b) selo Srana, okrug Garda Saray, provincija Paktia, Afganistan; (c) okrug Neka, provincija Paktika, Afganistan; (d) provincija Khost, Afganistan. Državljanstvo: afganistansko. Ostali podaci: (a) vođa mreže Haqqaniod posljednjih mjeseci godine 2012; (b) sin Jallaloudina Haqanija; (c) član jedinice sultana Khela iz plemena Zadran iz okruga Garda Saray u provinciji Paktia, Afganistan; (d) navodno se zadržava na graničnom području između Afganistana i Pakistana.
               
                  Datum uvrštenja na popis UN-a:13.9.2007.
               
                  Dodatni podaci iz usmenog sažetka razloga uvrštenja na popis Odbora za sankcije:
               
               Sirajuddin Jallaloudine Haqqani jedan je od najpoznatijih, utjecajnijih, karizmatičnijih i iskusnijih vođa unutar mreže Haqqani, skupine boraca koja je usko povezana s talibanima i Al-Quaidom,, te je od godine 2004. jedan od glavnih operativnih zapovjednika te mreže.
               Moć i autoritet Sirajuddina Haqqanija u velikoj mjeri potiče od njegovog oca Jalaluddina Haqqanija, bivšega ministra talibanskog režima, koji je bio talibanski vojni zapovjednik i posrednik za Al- Qaidu i talibane na obje strane afganistansko-pakistanske granice. Tijekom obnašanja funkcije ministra talibanskog režima Jalaluddin Haqqani je uspostavio tijesne veze s Al-Qaidom.
               Sirajuddin Haqqani je usko povezan s talibanima koji financiraju njegove operacije. Financijska sredstva dobiva također od drugih različitih skupina i pojedinaca, uključujući trgovce drogom. Glavni je kanal za terorističke operacije u Afganistanu i djelatnosti za potporu terorizma na plemenskih područjima pod saveznom upravom Pakistana. Njegove veze s talibanima je u svibnju 2006. javnosti otkrio mula Dadullah, jedan od tadašnjih talibanskih vrhovnih vojnih zapovjednika, koji je izjavio da je sa Sirajuddinom Haqqanijem surađivao i planirao operacije. Povezan je također s organizacijom Jaish-i-Mohammed.
               Sirajuddin Haqqani aktivno sudjeluje u planiranju i izvršavanju napada čiji su cilj Međunarodne sigurnosne snage za pomoć (ISAF), afganistanski dužnosnici i civili, većinom u istočnim i južnim regijama Afganistana. Pored toga redovito novači i šalje borce u afganistanske provincije Khost, Paktiu i Paktiku.
               Sirajuddin Haqqani bio je uključen samoubilački bombaški napad na autobus policijske akademije u Kabulu 18. lipnja 2007. u kojem je ubijeno 35 policajaca.
            
         
               8.
            
            
               
                  Abdul Aziz Abbasin (alias: Abdul Aziz Mahsud)
               
                  Datum rođenja: 1969. Mjesto rođenja: selo Sheykhan, područje Pirkowti, okrug Orgun, provincija Paktika, Afganistan. Ostali podaci: (a) ključni zapovjednik mreže Haqqani, kojom zapovijeda Sirajuddin Jallaloudine Haqqani; (b) od početka godine 2010. talibanski guverner u sjeni okruga Orgun, provincija Paktika; (c) u provinciji Paktika vodio kamp za obuku neafganistanskih boraca; (d) uključen u prijevoz oružja u Afganistan.
               
                  Datum uvrštenja na popis UN-a:4.10.2011.
               
                  Dodatni podaci iz usmenog sažetka razloga uvrštenja na popis Odbora za sankcije:
               
               Abdul Aziz Abbasin je ključni zapovjednik mreže Haqqani, militantne skupine koja je povezana s talibanima, a iz smjera istočnog Afganistana i sjevernog Vaziristana djeluje na plemenskim područjima pod saveznom upravom Pakistana. Abbasin je početkom godine 2010. dobivao naloge od Sirajuddina Haqqanija koji ga je imenovao talibanskim guvernerom u sjeni za okrug Orgun u afganistanskoj provinciji Paktika. Abbasin zapovijeda skupini talibanskih boraca i pomaže u vođenju kampa za obuku stranih boraca koji je lociran u provinciji Paktika. Abbasin je također uključen u presretanje vozila koja opskrbljuju afganistanske vladine snage te u prijevoz oružja u Afganistan.
            
         
               9.
            
            
               Mohammed Qasim Mir Wali Khudai Rahim (alias (a) Muhammad Qasim; (b) Abdul Salam)
               
                  Naslov: hadži. Datum rođenja: između godine 1975. i 1976. Mjesto rođenja: (a) selo Minar, okrug Garmser, provincija Helmand, Afganistan; (b) selo Darweshan, okrug Garmser, provincija Helmand. Državljanstvo: afganistansko. Nacionalni identifikacijski br.: (a) afganistanska nacionalna osobna iskaznica (tazkira) br. 57388, izdana u okrugu Lashkar Gah, provincija Helmand, Afganistan; (b) rezidencijska iskaznica br. 665, Ayno Maina, provincija Kandahar, Afganistan. Adresa: (a) Wesh, okrug Spin Boldak, provincija Kandahar, Afganistan; (b) Safaar Bazaar, okrug Garmser, provincija Helmand, Afganistan; (c) soba br. 33, 5. kat, trg Sarafi, grad Kandahar, provincija Kandahar, Afganistan. Ostali podaci: (a) vlasnik Rahat Ltd.; (b) uključen u nabavku oružja za talibane, uključujući improvizirane eksplozivne uređaje (IED); (c) uhićen godine 2012., a od siječnja 2013. u zatvoru u Afganistanu; (d) povezan s Rahat Ltd.
               
                  Datum uvrštenja na popis UN-a: 21.11.2012.